cyanic-selkie/wikianc huggingface dataset:
ภาวะเชิงการนับ
จำนวนเชิงการนับ
ความสัมพันธ์ของการมีภาวะเชิงการนับที่เท่ากันเรียกว่า ภาวะเท่ากันของจำนวน (equinumerosity) และสิ่งนี้เป็นความสัมพันธ์สมมูล (equivalence relation) บนคลาสของเซตทั้งหมด ดังนั้นคลาสที่สมมูลกับเซต A ภายใต้ความสัมพันธ์นี้ จะประกอบขึ้นจากเซตทั้งหมดที่มีภาวะเชิงการนับเท่ากับของเซต A จึงมีสองวิธีการที่จะนิยาม "ภาวะเชิงการนับของเซต"
ภาวะเชิงการนับของเซตอนันต์เขียนแทนได้เป็น สำหรับแต่ละจำนวนของ α ในจำนวนเชิงอันดับที่ (ที่ 0, ที่ 1, ที่ 2, …) ℵα + 1 จะเป็นจำนวนเชิงการนับอย่างน้อยที่สุดที่มากกว่า ℵα
ภาวะเชิงการนับของเซตจำนวนธรรมชาติเขียนแทนด้วยอะเลฟศูนย์ (ℵ0) ในขณะที่ภาวะเชิงการนับของเซตจำนวนจริงเขียนแทนด้วย c ซึ่งหมายถึงภาวะเชิงการนับของความต่อเนื่อง (cardinality of the continuum)
เซตจำกัด เซตนับได้ และเซตนับไม่ได้
ถ้าสัจพจน์การเลือก (axiom of choice) และกฎไตรวิภาค (trichotomy law) มีอยู่สำหรับภาวะเชิงการนับ ดังนั้นเราจะสามารถสร้างนิยามทางเลือกเหล่านี้ได้
เซตอนันต์
เหตุผลของการไม่ยอมรับแนวคิดดังกล่าว เนื่องจากมีลักษณะเฉพาะหลายอย่างที่อาจทำให้เซต A ใหญ่กว่าเซต B หรือมีขนาดเท่ากับเซต B ซึ่งสมมูลกันในเซตจำกัด แต่จะไม่สมมูลกันในเซตอนันต์อีกต่อไป ลักษณะเฉพาะที่แตกต่างกันอาจสามารถทำให้ผลออกมาต่างกันก็ได้ ตัวอย่างเช่น ลักษณะเฉพาะของขนาดที่เลือกโดยคันทอร์ เซตอนันต์ A จะใหญ่กว่าเซตอนันต์ B ในบางโอกาส ส่วนลักษณะเฉพาะอย่างอื่นสรุปว่า เซตอนันต์ A จะมีขนาดเท่ากับเซตอนันต์ B เสมอ ด้วยเหตุผลว่าเป็นอนันต์เหมือนกัน
สำหรับเซตจำกัด การนับก็ถือเป็นการสร้างความสัมพันธ์หนึ่งต่อหนึ่งทั่วถึง ระหว่างเซตที่ถูกนับกับส่วนหนึ่งของจำนวนเต็มบวกโดยเริ่มจากหนึ่งเป็นต้นไป ดังนั้นจึงไม่มีรูปแบบที่เพียงพอเพื่อการนับเซตอนันต์ เพราะการนับจะให้ผลที่เป็นหนึ่งเดียวบนเซตจำกัด ในขณะที่เซตอนันต์จะถูกแทนที่ด้วยความสัมพันธ์หนึ่งต่อหนึ่งกับจำนวนเชิงอันดับที่ที่แตกต่างกันได้หลายแบบ ซึ่งขึ้นอยู่กับว่าเราจะนับ (หรือเรียงลำดับ) เซตนั้นอย่างไร
นอกจากนั้น ลักษณะเฉพาะของขนาดที่แตกต่างออกไปซึ่งใช้กับเซตอนันต์ จะทำให้เกิดการละเลย "กฎ" ต่าง ๆ ที่มีอยู่ในเซตจำกัด เช่นลักษณะเฉพาะของคันทอร์อันสงวนกฎไว้ว่า เซตหนึ่ง ๆ จะมีขนาดใหญ่กว่าเซตอื่นในบางโอกาส ได้ละเลยกฎการตัดสมาชิกออกจากเซตเพื่อทำให้ขนาดของเซตเล็กลง ในขณะที่ลักษณะเฉพาะแบบอื่น อาจสงวนกฎการตัดสมาชิกออกจากเซต แต่ละเลยกฎอย่างอื่นอีกก็ได้ ยิ่งไปกว่านั้น ลักษณะเฉพาะบางอย่างอาจไม่ได้ละเลยกฎ "โดยตรง" แต่ก็ไม่ได้รักษากฎนั้นไว้ "โดยตรง" เช่นกัน ขึ้นอยู่กับสัจพจน์ที่นำมาโต้แย้ง อาทิสัจพจน์การเลือกหรือสมมติฐานความต่อเนื่อง ซึ่งจะทำให้เกิดความเป็นไปได้สามข้อดังที่อธิบายไว้ข้างต้น ความเป็นไปได้แต่ละอย่างอาจละเลยกฎบางข้อ รักษากฎบางอย่าง ทำให้ไม่อาจตัดสินได้
ถ้าแนวคิดนี้ขยายไปถึงมัลติเซต กฎอย่างอื่นซึ่งใช้กับมัลติเซตจำกัดจะถูกละเลยมากยิ่งขึ้นไปอีก (สมมติว่าใช้แนวคิดของคันทอร์) เช่นกำหนดมัลติเซตอนันต์ A กับ B เมื่อ A ไม่ใหญ่กว่า B และ B ก็ไม่ใหญ่กว่า A แต่เราไม่สามารถสรุปได้ว่า A กับ B จะมีขนาดเท่ากัน แต่กฎนี้จะยังคงอยู่สำหรับมัลติเซตจำกัด กฎไตรวิภาคก็ถูกละเลยในกรณีที่เป็นมัลติเซตเช่นกัน
เดเดคินด์ได้นิยามเซตอนันต์ว่ามีขนาดอันหนึ่งที่เหมือนกัน โดยอย่างน้อยก็เท่ากับเซตย่อยแท้ของมันเอง สัญกรณ์อนันต์ในลักษณะนี้เรียกว่าเซตอนันต์เดเดคินด์ การนิยามนี้สามารถใช้งานได้กับสัจพจน์การเลือกในบางรูปแบบเท่านั้น อย่างไรก็ตาม นักคณิตศาสตร์บางท่านก็สรุปว่าแนวคิดนี้ใช้งานไม่ได้
ภาวะเชิงการนับของความต่อเนื่อง
ผลลัพธ์ที่สำคัญที่สุดอันหนึ่งของคันทอร์คือการแสดงว่าภาวะเชิงการนับของความต่อเนื่อง มีค่ามากกว่าภาวะเชิงการนับของจำนวนธรรมชาติ (ℵ0) นั่นคือยังมีจำนวนจริง R อื่น ๆ อีกที่มากไปกว่าจำนวนธรรมชาติ N คันทอร์ได้แสดงไว้ว่า
สมมติฐานความต่อเนื่อง (continuum hypothesis) ระบุไว้ว่า ไม่มีจำนวนเชิงการนับใดที่มีค่าอยู่ระหว่าง ภาวะเชิงการนับของจำนวนจริงกับภาวะเชิงการนับของจำนวนธรรมชาติ นั่นคือ อย่างไรก็ตาม สมมติฐานนี้ยังไม่สามารถพิสูจน์หรือปฏิเสธได้ภายใต้ทฤษฎีเซตเชิงสัจพจน์แบบ ZFC ซึ่งเป็นทฤษฎีที่ยอมรับกันอย่างกว้างขวาง
เลขคณิตเชิงการนับก็สามารถใช้แสดงได้ว่า ไม่เพียงแค่จำนวนจุดบนเส้นจำนวนจริงจะเท่ากับจำนวนจุดบนส่วนของเส้นตรงเท่านั้น แต่ยังเท่ากับจำนวนจุดบนระนาบสองมิติ ปริภูมิสามมิติ หรือแม้แต่ปริภูมิมิติจำกัดใด ๆ ผลลัพธ์เหล่านี้อาจขัดกับสามัญสำนึกอยู่บ้าง เพราะมันเป็นการสรุปว่าเซตย่อยแท้และเซตใหญ่แท้ของเซตอนันต์ S มีขนาดเท่ากันกับ S ถึงแม้ว่า S จะมีสมาชิกหลายตัวที่ไม่มีอยู่ในเซตย่อยของมัน และเซตใหญ่ของ S จะมีสมาชิกหลายตัวที่ไม่มีอยู่ใน S ก็ตาม
ผลลัพธ์อย่างแรกของสิ่งเหล่านี้ปรากฏโดยการพิจารณาฟังก์ชันแทนเจนต์เป็นตัวอย่าง ซึ่งทำให้เกิดความสัมพันธ์หนึ่งต่อหนึ่งทั่วถึงระหว่างช่วง (−½π, ½π) กับ R (ดูเพิ่มที่ ปฏิทรรศน์โรงแรมใหญ่ของฮิลเบิร์ต)
ผลลัพธ์อย่างที่สองแสดงไว้โดยคันทอร์เมื่อ ค.ศ. 1878 (แต่ปรากฏสู่สาธารณชนเมื่อ ค.ศ. 1890) ในตอนที่ จูเซปเป เปอาโน นำเสนอเส้นโค้งเติมเต็มปริภูมิ (space-filling curve) ซึ่งเส้นโค้งจะบิดเลี้ยวไปจนกว่าจะเติมเต็มพื้นที่ว่างในรูปสี่เหลี่ยมจัตุรัส หรือทรงลูกบาศก์ หรือไฮเพอร์คิวบ์ หรือที่ว่างในมิติจำกัดใด ๆ อย่างเพียงพอ ซึ่งเส้นโค้งเหล่านี้ไม่ได้เป็นข้อพิสูจน์โดยตรงว่า จำนวนจุดในเส้นตรงหนึ่งเส้นจะเท่ากับจำนวนจุดในปริภูมิมิติจำกัดอันหนึ่ง แต่ก็เป็นตัวอย่างหนึ่งที่ใช้พิสูจน์ได้
คันทอร์ยังได้แสดงไว้อีกว่า เซตที่มีภาวะเชิงการนับมากกว่า อย่างแท้จริงก็ยังมีอยู่อีก อาทิ ซึ่งทั้งคู่มีภาวะเชิงการนับเป็น
และทำให้เกิดภาวะเท่ากันระหว่าง ซึ่งสามารถแสดงโดยใช้เลขคณิตเชิงการนับดังนี้
เส้นเมริเดียนที่ 96 องศาตะวันตก
เส้นเมริเดียนที่ 96 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ อ่าวเม็กซิโก ทวีปอเมริกากลาง มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 96 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 84 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 96 องศาตะวันตกลากผ่านพื้นที่ดังนี้:
การล้อมกรุงคอนสแตนติโนเปิล (ค.ศ. 717-718)
การล้อมกรุงคอนสแตนติโนเปิล (ค.ศ. 717-718) หรือ การล้อมกรุงคอนสแตนติโนเปิลโดยชาวอาหรับครั้งที่สอง (Siege of Constantinople) เป็นความขัดแย้งที่เป็นส่วนหนึ่งของสงครามไบแซนไทน์–อาหรับ และเป็นการล้อมกรุงคอนสแตนติโนเปิลครั้งที่สองในหลายครั้งที่เกิดขึ้น การล้อมครั้งนี้เป็นการต่อสู้ระหว่างจักรวรรดิไบแซนไทน์ และจักรวรรดิบัลแกเรียฝ่ายหนึ่ง และจักรวรรดิอุมัยยะฮ์ของอาหรับอีกฝ่ายหนึ่ง การสงครามครั้งนี้เกิดขึ้นทางทางบกและทางทะเลโดยฝ่ายอาหรับในการพยายามยึดกรุงคอนสแตนติโนเปิลที่เป็นเมืองหลวงของจักรวรรดิไบแซนไทน์ กองทหารราบของฝ่ายอาหรับนำโดยมาสลามา อิบุน อับดาล มาลิคได้รับความพ่ายแพ้ จากการพยายามตีกำแพงธีโอโดเซียนของคอนสแตนติโนเปิลของที่ไม่สามารถตีแตกได้ และจากการโจมตีของกองกำลังบัลแกเรีย ขณะเดียวกันทางด้านการรบทางทะเลกองเรือฝ่ายอาหรับก็ถูกทำลายโดย “ไฟกรีก” (en:Greek fire) ไปเป็นอันมาก กองเรือที่รอดหลงเหลือก็มาล่มในพายุระหว่างการเดินเรือกลับ การสงครามครั้งนี้มักจะเปรียบเทียบกับยุทธการตูร์เพราะเป็นยุทธการที่หยุดยั้งการขยายตัวของมุสลิมเข้ามายังยุโรปเป็นเวลาเกือบ 700 ปี
อัลฟา (มาร์เวลคอมิกส์)
อัลฟา (Alpha) เป็นตัวละครซุเปอร์ฮีโรของมาร์เวลคอมิกส์ ปรากฏตัวครั้งแรกในหนังสือการ์ตูน The Amazing Spider-Man
สู่ฝันนิรันดร
สู่ฝันนิรันดร เป็นละครพีเรียดของผู้จัด ไก่-วรายุฑ มิลินทจินดา แนวดราม่าโรแมนติก ของบริษัท ฮู แอนด ฮู จำกัดเป็นบทประพันธ์ของรัตนสยาม บทโทรทัศน์ โดยอาจารย์นลินี สีตะสุวรรณ ผู้เขียนบทท่านนี้ได้เขียนบทละครให้ทางช่อง 3 มายาวนาน โดยเฉพาะกับคุณไก่ วรายุธที่ได้ร่วมงานกันมาหลายเรื่องแล้ว กำกับการแสดงโดยผู้กำกับอารมณ์ดี ชูเคอะ ชูศักดิ์ สุธีรธรรม
สู่ฝันนิรันดร เป็นละครแนวย้อนยุค สลับปัจจุบัน ซึ่งได้ หมิว ลลิตา ศศิประภา มารับบทพัชร์เฟื่อง ช่างภาพสาวมือหนึ่งในยุคปัจจุบัน ผู้เป็นที่รักของใครหลายๆ คน แต่ถูกเจ้าสัวมหาเศรษฐีผู้หนึ่งใช้วิธีเจ้าเล่ห์ ทำให้ย้อนอดีตไปยังสมัยกรุงธนบุรีศรีมหาสมุทร และได้พบเจอกับหลวงพิพิธราชเสนา ที่รับบทโดย นก ฉัตรชัย เปล่งพานิช และในเรื่องนี้ยังได้วิลลี่ แมคอินทอช มาร่วมแสดงด้วยในบทกวิน
ตามหาแม่เฟื่อง
หลักฐานทางวัตถุคือ เสื้อผ้า นาฬิกา และบัตรเคลือบพลาสติก เป็นสิ่งที่ทำให้เจ้าสัวเจิมศักดิ์ ราชเสนา คหบดีผู้มั่งคั่งวัย 75 ปี ผู้หนึ่ง ต้องตามหาผู้หญิงคนหนึ่งเพื่อส่งกลับไปอดีต ตามบันทึกที่ได้เขียนไว้ตั้งแต่ครั้งสมัยกรุงธนบุรี ซึ่งเป็นคำสั่งของบรรพบุรุษที่ตกทอดกันมา เพราะผู้หญิงคนนี้เป็นต้นตระกูลของราชเสนา ไม่เช่นนั้นก็จะไม่มีตระกูลนี้ ถ้าหาสตรีผู้นั้นไม่เจอ
วันหนึ่งช่างภาพสาวที่มีรูปร่างหน้าตาเหมือนในบันทึก มาปรากฏกายต่อหน้าเจ้าสัวเจิมศักดิ์และ พีรพัฒน์ หลานชาย โดยบังเอิญ แต่สิ่งที่ทำให้เจ้าสัวเจิมศักดิ์สนใจ คือชื่อของเธอที่ถูกเรียกว่าเฟื่อง เหมือนในบันทึก เจ้าสัวเจิมศักดิ์หมดสติ ไปต่อหน้าต่อตาพัชร์เฟื่อง ในขณะที่พัชร์เฟื่องก็ตกใจไม่น้อย นี่คือจุดเริ่มต้นที่ทำให้พัชร์เฟื่องต้องเจอกับเหตุการณ์ประหลาด เธอเริ่มฝันถึงชายโบราณผู้หนึ่ง ที่มาเรียกเธอด้วยเสียงนุ่มๆ ว่า แม่เฟื่อง...
กวิน อาจารย์ประจำคณะโบราณคดี เพื่อนสนิทพัชร์เฟื่อง ได้ขอให้พัชร์เฟื่องไปช่วยให้คำแนะนำ เทคนิคการถ่ายภาพให้กับนักศึกษาของเขา ทำให้พีรพัฒน์ที่เป็นลูกศิษย์กวินได้พบกับพัชร์เฟื่องอีกครั้งและเขาก็ตกหลุกรักเธอเข้าอย่างจัง จนกวินรู้สึกไม่พอใจในพฤติกรรมของนักศึกษาคนนี้ และเริ่มขัดแย้งกับลูกศิษย์ของตัวเอง
เจ้าสัวเจิมศักดิ์ได้ออกอุบายว่าจ้างให้พัชร์เฟื่องมาถ่ายรูปบ้านเรือนไทยโบราณของเขา เจ้าสัวเจิมศักดิ์เริ่มเข้าแผนการทันที เริ่มจากพาพัชร์เฟื่องไปชมเรือนไทยและนำภาพเขียนบรรพบุรุษให้ดู ภาพที่เธอเห็นคือภาพชายโบราณที่เธอเคยฝันถึง เจ้าสัวเจิมศักดิ์มอบสร้อยพร้อมจี้หินสีดำให้พัชร์เฟื่อง หลังจากที่เธอทำงานให้เสร็จ โดยอ้างว่าตอบแทนที่เธอถ่ายรูปเรือนไทยของเขาออกมาดี พร้อมกับให้เธอพยายามท่องคาถากำกับอย่าได้ขาด บอกว่าสิ่งนี้เป็นเครื่องรางป้องกันอันตราย
แต่พีรพัฒน์กลับพยายามขัดขวางไม่ให้เจ้าสัวเจิมศักดิ์พาพัชร์เฟื่องกลับไปยังอดีต เพราะด้วยความรักที่มีต่อพัชร์เฟื่องนั่นเอง แต่วันหนึ่งเฟื่องทำงานอยู่ใกล้ๆ กับวัดระฆัง และกำลังจะกลับบ้านกับกวิน เธอได้ยินเสียงสวดคาถา "โอมพะพะโลกะระทะวารัง" ตลอดเวลา และเข้าใจว่าเป็นเสียงสวดมาจากวัด แต่เมื่อนั่งในรถจะกลับบ้านก็ยังคงได้ยินเสียงสวดอยู่ เสียงดังชัดเจนขึ้นเรื่อยๆ และเฟื่องก็เผลอสวดคาถาตามจนเป็นเสียงเดียวกันไม่ยอมหยุด ฉับพลันเกิดเสียงเปรี้ยงลงมาที่รถกวิน หลังเหตุการณ์สงบกวินก็ต้องตกใจเมื่อหันมาไม่เจอเฟื่อง ซึ่งไม่รู้หายไปได้อย่างไร ทั้งที่รถยังปิดล็อก กวินร้องหาพัชร์เฟื่องจนสุดเสียง
นับเนื่องอดีตกาล
พัชร์เฟื่องพยายามเล่าเรื่องว่าเธอมาจากอนาคตให้หลวงพิพิธราชเสนารับรู้ และพยามยามหาทางที่จะไปกลับไปที่วัดบางหว้าใหญ่เพื่อพบกับสังฆราชศรีให้ช่วยพาเธอกลับสู่ปัจจุบัน เฟื่องได้เจอกับ พระยาอนุชิตราชา จางวางกรมพระตำรวจ จางวางผู้นี้ชอบเธอในทันทีเมื่อพบกัน วันหนึ่ง นายจัน หลานชายนิสัยไม่ดีของทองมาก สามีของนางสำลีได้ฉุด สาย บ่าวในเรือนไปเพื่อหวังจะข่มขืน แต่พัชร์เฟื่องแข้ามาช่วยเหลือไว้ได้ทัน และกลับกลายเป็นพัชร์เฟื่องที่เกือบจะพลาดท่าเสียทีให้กับนายจัน แต่หลวงพิพิธราชเสนาเข้ามาช่วยไว้ก่อน เหตุการณ์นี้สร้างรอยแค้นไว้ให้นายจันเป็นอย่างมาก ด้วยความรักและความเป็นห่วงทำให้หลวงพิพิธราชเสนาตัดสินใจที่จะพาพัชร์เฟื่องกับสายมาอยู่ที่เรือนมังคุด เรือนพักของตนที่พระนคร โดยให้สายคอยอยู่รับใช้พัชร์เฟื่อง
พุดซ้อน ลูกสาว พระยาราชาเศรษฐี ซึ่งมีใจหมายปองหลวงพิพิธราชเสนาอยู่ไม่น้อย ได้แสดงความเป็นเจ้าของหลวงพิพิธราชเสนาอย่างออกนอกหน้า นางพุดซ้อนวางแผนให้ว่าหลวงพิพิธราชเสนาล่วงเกินตนทำให้ทุกคนเข้าใจผิด จนหลวงพิพิธราชเสนาต้องรับผิดชอบ หลวงพิพิธราชเสนาเสียใจกับเรื่องที่เกิดขึ้นอย่างมากมาย ได้ดื่มเหล้าจนเมามายและเอ่ยปากบอกรักพัชร์เฟื่อง
ทางด้านยุคปัจจุบัน กวินและพีรพัฒน์จากไม่ชอบหน้ากัน ก็ได้ร่วมมือกันพยายามค้นหาพยานหลักฐาน ยืนยันว่าพัชร์เฟื่องยังไม่ตาย และค้นหาวิธีพาตัวเธอกลับมาให้ได้ พระยาอนุชิตราชาเทียวมาพาพัชร์เฟื่องบ่อยขึ้น และชวนออกไปเที่ยวข้างนอก สร้างความหึงหวงแก่หลวงพิพิธราชเสนาอย่างมาก จึงได้หลุดปากบอกหมั้นพุดซ้อนต่อหน้าพัชร์เฟื่องเป็นการประชด สร้างความเสียใจให้กับพัชร์เฟื่องเป็นอย่างมาก
พบพานสุขทุกข์
เมื่อจบสิ้นเรื่องร้ายต่างๆ พระยาอนุชิตราชาบอกจะส่งคนมาสู่ขอพัชร์เฟื่อง แต่เธอตัดสินใจเลือกหลวงพิพิธราชเสนาเพราะรักมาตั้งแต่ก่อนที่เธอจะมายังกรุงธนบุรีศรีมหาสมุทรอีกด้วย พัชร์เฟื่องมีลูกคนแรกเป็นเด็กผู้ชายชื่อ กิมจู และกำลังตั้งท้องอ่อนๆ เธอมีความสุขเป็นอย่างมากกับชึวิตที่เป็นอยู่ในตอนนี้ แต่แล้วเหตุการณ์ไม่คาดฝันก็เกิดขึ้น เมื่อกวินและพีรพัฒน์ทำพิธีสวดคาถาเรียกพัชร์เฟื่องกลับ เมื่อเสียงเรียกแห่งมิติเปิดขึ้นอีก พัชร์เฟื่องเอ่ยปากขานรับไปโดยที่ไม่รู้ตัว ในขณะที่เธอกำลังป้อนข้าวลูกชายที่กำลังอ้าปากรอรับข้าวจากมือแม่ เธอก็ถูกถึงกลับสู่ปัจจุบันในทันที ทั้งๆ ที่ข้าวยังอยู่ในมือ
เธอไม่สามารถยอมรับการเปลี่ยนแปลงที่เธอต้องจากสามีอันเป็นที่รัก และลูกกิมจูอย่างกะทันหันแบบนี้ได้ เธอพยายามท่องคาถาให้กลับไป แต่หินศักดิ์สิทธิ์ที่เป็นมิติเวลานั้นได้แตกกระจายไปแล้ว เจ้าสัวเจิมศักดิ์พาเธอไปยังเรือนมังคุด และได้นำเอาสมุดบันทึกที่หลวงพิพิธเขียนเรื่องราวไว้ หลังจากเธอจากมาในบันทึกนี้ได้บอกด้วยว่าถ้ามีลูกสาวให้ตั้งชื่อว่า แก้วกัลยา พัชร์เฟื่องกอดสมุดบันทึกไว้แนบกับอก เพื่อระลึกถึงสิ่งที่ผ่านมาและพยายามยอมรับความจริงที่โหดร้าย
นักแสดง
ยุคอดีต
ไลบร้า โดโก
ไลบร้า โดโก หรือ "ท่านผู้เฒ่า" ตัวละครจากการ์ตูนเรื่องเซนต์เซย่า เป็นโกลด์เซนต์ประจำราศีตุล ผู้ดูแลปราสาทตาชั่งฟ้า 1 ใน 12 ปราสาทแห่งแซงค์ทัวรี่ เป็นผู้ที่ยังคงมีชีวิตรอดจากสงครามศักดิ์สิทธิ์เมื่อ 243 ปีก่อน พร้อมกับ อาริเอส ชิออน และโดโกยังเป็นอาจารย์ของ ดราก้อน ชิริว อีกด้วย
บทบาท
บทบาทของท่านผู้เฒ่าส่วนมากจะนั่งอยู่ที่หน้าผา ณ เทือกเขาโกโรโฮ หรือเดินไปมาแถวนั้น โดยได้สั่งสอนวิชาให้กับชิริว จนได้เป็นบรอนเซนต์ ดราก้อนในที่สุด สำหรับแซงค์ทัวรีที่ปกครองโดยเคียวโก (เจมินี่ ซากะ) นั้น ท่านผู้เฒ่าเป็นผู้ทรยศต่อแซงค์ทัวรี่ในข้อหามีใจทรยศต่ออาธีน่าและคอยให้ความช่วยเหลือพวกเซย่าในการต่อต้านแซงค์ทัวรี่ ดังนั้น เคียวโกจึงส่งแคนเซอร์ เดธมาสค์เพื่อมากำจัดท่านผู้เฒ่าที่โกโรโฮ แต่ชิริวและอาริเอส มูได้เข้ามาขัดขวางเอาไว้ เดธมาสค์ซึ่งไม่คิดที่จะต่อสู้กับโกลด์เซนต์ถึง 2 คนพร้อมกันจึงได้กลับไปยังแซงค์ทัวรี่
หลังจากศึก 12 ปราสาท แซงค์ทัวรี่ไร้ซึ่งเคียวโกปกครอง ตนคือผู้นำสูงสุดของเหล่าโกลด์เซนต์(แต่ไม่ได้อย่ยศเคียวโก แต่เป็นคนคุมเซนต์ชั่วคราว) โดยได้ออกคำสั่งไม่ให้พวกโกลด์เซนต์ออกจากแซงค์ทัวรี่ในการต่อสู้กับเทพเจ้าโปเซดอน เนื่องจากต้องการพิสูจน์ว่าอาธีน่ามีความเข้มแข็งเพียงพอที่จะรับมือกับสงครามศักดิ์สิทธิ์ครั้งใหม่ที่กำลังจะเกิดขึ้นแล้วหรือยัง อย่างไรก็ตาม ท่านผู้เฒ่าได้ส่งชุดคล็อธไลบร้าไปให้พวกเซย่าเพื่อใช้ในการทำลายเสาค้ำมหาสมุทรทั้ง 7 ต้นในวิหารโปเซดอน
สงครามศักดิ์สิทธิ์-เทพเจ้าฮาเดส
thumb|left|ไลบร้า โดโก เมื่ออายุ 261 ปี ท่านผู้เฒ่าเป็นโกลด์เซนต์ที่รอดชีวิตจากสงครามศักดิ์สิทธิ์เมื่อ 243 ปีก่อน โดยได้รับมอบหมายจากอาธีน่าให้ไปเฝ้าผนึกที่กักขังปิศาจทั้ง 108 ตนของฮาเดส ที่เทือกเขาโกโรโฮ ประเทศจีน โดยได้รับพลังอมตะของเหล่าเทพเจ้า (Misopetha menos) ซึ่งสามารถควบคุมให้หัวใจเต้นเพียงปีละ 100,000 ครั้งต่อปี ดังนั้น แม้เวลาจะผ่านไปนานถึง 243 ปี โดโกก็มีอายุเพิ่มขึ้นเพียง 243 วันเท่านั้น
ท่านผู้เฒ่ารับรู้ถึงความเสื่อมของผนึกของอาธีน่าที่ใช้กักขังวิญญาณของปิศาจ 108 ตนของฮาเดส จึงได้เดินทางออกจากเทือกเขาโกโรโฮมายังแซงค์ทัวรี่ เพื่อเตรียมรับศึกที่กำลังจะเกิดขึ้น ในขณะที่มาถึงปราสาทแกะขาวแห่งแซงค์ทัวรี่นั้น ท่านผู้เฒ่าได้จุดไฟที่นาฬิกาแห่ง 12 ปราสาท เพื่อเป็นสัญญาณให้รู้ว่าพวกโกลด์เซนต์ที่ได้รับการคืนชีพจากฮาเดสจะมีเวลาอยู่บนโลกได้เพียง 12 ชั่วโมง และได้ช่วยเหลือมูที่กำลังถูกชิออนเล่นงานอยู่ โดยได้คลายสะกดให้มูสามารถขยับได้อีกครั้งพร้อมสั่งให้มูตามพวกซากะที่บุกเข้าไปยังปราสาททั้ง 12 แห่งแล้ว
หลังจากนั้น ท่านผู้เฒ่าได้เป็นคู่ต่อสู้กับชิออน โดยทั้งคู่ต่างใช้พลังคอสโมปะทะกันอย่างเท่าเทียม แต่เนื่องจากท่านผู้เฒ่ามีอายุมากถึง 261 ปี ในขณะที่ชิออนสามารถกลับคืนสู่วัยหนุ่มโดยพลังของฮาเดส ท่านผู้เฒ่าจึงไม่สามารถต้านทานพลังของชิออนได้ ท่านผู้เฒ่าจึงโจมตีชิออนด้วยพลังสูงสุดของตน คือ พลังร้อยมังกรสังหาร แต่ก็ไม่สามารถทำอะไรชิออนได้เหมือนเดิม และถูกโต้กลับด้วยสตาร์ดัสต์เรโวลูชั่น ในขณะที่ชิออนโจมตีท่านผู้เฒ่า ชุดคล็อธไลบร้าก็ปรากฏขึ้น แล้วผิวหนังของท่านผู้เฒ่าก็ค่อย ๆ ลอกคราบออกมา กลายเป็นโดโกเมื่อตอนอายุ 18 ปี เนื่องจากได้รับพลังอมตะของเหล่าเทพเจ้านั่นเอง ทำให้สามารถคืนร่างเดิมเมื่ออายุ 18 ปีได้ ชุดคล็อธไลบร้าได้เข้าสวมร่างของโดโกอีกครั้ง โดโกและชิออนได้ปะทะกันอีกครั้ง โดยใช้พลังสูงสุดของทั้งคู่ แต่เนื่องจากพลังของทั้งคู่ต่างเท่าเทียมกัน ดังนั้น เมื่อทั้งคู่ปะทะจึงเกิดการระเบิดอย่างรุนแรง และทั้งคู่ก็หายไปจากปราสาทแกะขาว
ปางพระพุทธรูป
ปางพระพุทธรูป คือ ลักษณะของรูปสมมุติของพระพุทธเจ้าในอิริยาบถต่าง ๆ ซึ่งสร้างขึ้นตามความเชื่อในพุทธประวัติ โดยช่างสมัยโยนก (คันธารราฐ) ราชวงศ์คุปตะ (พ.ศ. 863-1023) เป็นชาวกรีกพวกแรกที่กำหนดรูปแบบปางพระพุทธรูป ต่อมาช่างชาวอินเดียฝ่ายใต้ ซึ่งเป็นชาวกลิงคราฐข้างฝ่ายใต้ รวมทั้งในยุคสมัยต่าง ๆ ในภายหลังได้คิดปางพระพุทธรูปเพิ่มขึ้นอีกเป็นจำนวนมาก
ไลบร้า โดโก
สงครามศักดิ์สิทธิ์-เทพเจ้าฮาเดส
หลังจากนั้น โดโกได้ปรากฏตัวที่ปราสาทฮาเดส และได้บอกกับชิริว เฮียวงะ และชุนว่าการจะต่อสู่กับฮาเดสได้นั้นจำเป็นต้องเดินทางไปยมโลกทั้ง ๆ ที่ยังมีชีวิตอยู่ให้ได้ เพราะถ้าหากตายก็จะต้องตกอยู่ภายใต้กฎเกณฑ์ต่าง ๆ ของยมโลก ดังนั้น การจะต่อต้านฮาเดสจึงเป็นไปไม่ได้เลย โดยการเดินทางไปยังยมโลกทั้งที่ยังมีชีวิตอยู่นั้นจะต้องทำการปลุก "อารายาชิกิ" หรือในทางพระพุทธศาสนา เรียกว่า ญาณ 8 ขึ้นมาให้ได้ ซึ่งทั้งอาธีน่าและเวอร์โก้ ชากะ ต่างได้เดินทางไปยังยมโลกล่วงหน้าไปก่อนแล้ว หลังจากนั้น โดโก ชิริว เฮียวงะ และชุน จึงได้เดินทางไปยังยมโลกโดยการปลุกอารายาชิกิขึ้นมา right|thumb|โดโก และเหล่าโกลด์เซนต์ ใช้อาวุธของไลบร้าคล็อธในการทำลายกำแพงวิปโยค ในยมโลกโดโกปรากฏตัวที่หน้ากำแพงวิปโยค พร้อมทั้ง เวอร์โก้ ชากะ อาริเอส มู เลโอ ไอโอเลีย และสกอร์เปี้ยน มิโรและได้อธิบายว่า การทำลายกำแพงวิโยคนั้น ต้องสร้างแสงอาทิตย์ขึ้นมาให้ได้ในยมโลกแห่งนี้ โดยดวงดาวประจำราศีของโกลด์เซนต์แต่ละคนจะโคจรรอบดวงอาทิย์รอบละ 1 ปี ดังนั้น โกลด์คล็อธจึงได้อาบพลังแห่งแสงอาทิตย์ไว้อย่างเต็มที่นับตั้งแต่สมัยเทพนิยาย ถ้าโกลด์เซนต์รวมพลังกันจึงน่าจะสร้างดวงอาทิตย์ขนาดเล็กขึ้นมาได้ หลังจากนั้น โดโกได้มอบอาวุธของชุดคล็อธไลบร้าให้กับซากะ มู ไอโอเลีย และมิโร เพื่อใช้ร่วมกับพลังคอสโมในการทำลายกำแพงวิปโยค อย่างไรก็ตาม ด้วยพลังของโกลด์เซนต์เพียง 5 คน ก็ไม่สามารถสร้างดวงอาทิยต์ขึ้นมาได้ ในขณะนั้นเอง โกลด์คล็อธต่าง ๆ ได้ปรากฏตัวขึ้นที่หน้ากำแพงวิปโยค และได้เข้าสวมร่างโกลด์เซนต์ที่เสียชีวิตไปแล้วทั้ง 7 คน ดังนั้น ในตอนนี้โกลด์เซนต์ทั้ง 12 คน จึงได้รวมพลังคอสโมทั้งหมดไปที่ลูกธนูของซาจิททาเรียส ไอโอลอส แล้วยิงไปที่กำแพงวิโยค ในที่สุดกำแพงวิปโยคก็พังทลายลง อย่างไรก็ตามโกลด์เซนต์ทั้ง 12 คน ซึ่งรวมทั้งโดโกด้วย ก็เสียชีวิตลงทั้งหมดจากเหตุการณ์ในครั้งนี้
บทบาทในภาค soul of gold
โดโกปรากฏตัวครั้งแรกในโคลอสเซียมในแอสการ์ดและพบกับอันเดบารัน ต่อมา ก็อดวอริเออร์ เฮอคิลิส ได้ถ้าสู้กับโดโก แต่โดโกได้ให้อันเดบารันสู้แทน ต่อมา โดโกและอัลเดบารันได้บุกไปทำลาย เกรธรูทของต้น อิกดราชิล โดยให้อัลเดบารันทำลาย โดยเป็นเป็นก็อดคล็อท ทอรัส หลังจากนั้นโดโก ได้บุกไปที่ห้องแห่งความตาย และสามารถเอาชนะก็อดวอริเออร์ที่เฝ้าห้องลงได้ ต่อมาได้บุกที่ห้องที่อันเดรียสอยู่ หลังจากนั้น โดโก ซากะ และ มู ได้เร่งคอสโม่จนตัวเองสามารถ ใส่ชุดก็อดคล็อธได้ และใช้ท่า อาเธน่า เอ็กคลาเมชั่น จนทั้งสามคนเสียชีวิต
บทบาทในภาค Lost canvas
ไลบร้า โดโก ปรากฏตัวครั้งแรกขณะรับภารกิจจากอาธีน่าให้ไปตรวจสอบการคืนชีพของฮาเดสในอิตาลี แต่กลับพบเพกาซัส เท็นมะที่กำลังพังหินที่ปิดปากแม่น้ำอยู่ โดโกจึงช่วยเหลือไว้และนำไปฝึกที่แซงค์ทัวรี่ หลังจากการสังหารซิลเวอร์เซนต์สามคนที่กลับมารายงานในสภาพถูกควบคุมจิตใจ โดโกพร้อมกับชิออนและเซนต์จำนวนหนึ่งได้รับคำสั่งให้กลับไปที่อิตาลีอีกครั้งเพื่อสืบหาร่องรอย และได้เป็นพยานในการคืนชีพของฮาเดส
โดโกเป็นหนึ่งในเซนต์ที่บุกปราสาทฮาเดสโดยไม่รอคำสั่งจากซาจิทาเรียส โดโกและเท็นมะช่วยเหลือชิออนกับยูสึริฮะที่กำลังปะทะกับฮาเดส และสร้างช่องว่างให้ชิออนพาพวกเท็นมะหลบหนีออกจากปราสาทไปก่อนจะถูกฮาเดสจัดการ ทว่าโดโกกลับรอดชีวิตมาได้อย่างปฏิหาริย์ด้วยความช่วยเหลือของเบนนู คางาโฮะที่พาตัวเขากลับมาส่งให้เดฟเทรอสทำการรักษาที่เกาะคาน่อน เดฟเทรอสสั่งให้โดโกกลับแซงค์ทัวรี่เพื่อปลุกคล็อธของอาธีน่า ที่แซงค์ทัวรี่ โดโกพบกับสเป็กเตอร์สามคนคือมิโนทอรัส กอร์ดอน อราวเน่ ควีนและบาซิลิสค์ ซิลฟิดและเอาชนะได้ทั้งหมดในสภาพบาดเจ็บสาหัส โดโกเจอกับเบนู คางาโฮะที่ดักรออยู่เพื่อทำลายคล็อธของอาธีน่า แต่เดฟเทรอสมาช่วยไว้และลบความทรงจำเรื่องคล็อธของอาธีน่าที่มีแต่เคียวโกเท่านั้นที่รู้ และส่งโดโกไปสู้ตัดสินกับคางาโฮะอีกครั้ง โดยครั้งนี้โดโกได้ใช้ท่ามังกรทะยานโรซันส่งทั้งตัวเองและคางาโฮะขึ้นสู่อวกาศ แต่คางาโฮะกลับส่งโดโกมาบนพื้นโลกอีกครั้ง
ในศึกตัดสิน โดโกและชิออนได้ปะทะกับฮาเดส โดยใช้พลังของโกลด์คล็อธสร้างดวงอาทิตย์ที่เป็นจุดอ่อนของฮาเดสขึ้นมา แต่ยังพิชิตฮาเดสลงไม่ได้และถูกซาชาลงอาคมให้หัวใจเต้นเพียงแสนครั้งต่อปี ก่อนจะส่งทั้งคู่ลงมาจากลอสท์แคนวาสขณะที่เซนต์คนอื่นๆสิ้นชีพทั้งหมด โดโกอยู่ฟื้นฟูแซงค์ทัวรี่กับชิออนที่ขึ้นรับตำแหน่งเคียวโกต่อจากเซจระยะหนึ่ง และจากแซงค์ทัวรี่ไปพักอาศัยที่เทือกเขาในโกโรโฮเพื่อรอสงครามศักดิ์สิทธิ์ครั้งต่อไป
ชุดคล็อธไลบร้า
ชุดคล็อธไลบร้ามีลักษณะเป็นรูปตาชั่ง โดยสามารถแยกชิ้นออกมาเป็นอาวุธได้ 6 ชนิด ๆ ละ 2 ชิ้น ได้แก่ หอก กระบองคู่ ดาบ กระบอง 3 ท่อน โล่ และพลองมือ รวมเป็น 12 ชิ้น เพื่อเป็นอาวุธให้เหล่าโกลด์เซนต์ทั้ง 12 คนนั่นเอง อย่างไรก็ตาม ผู้ที่จะใช้อาวุธ 12 ชิ้นนี้ได้นั้น ต้องได้รับการอนุญาตจากอาธีน่าหรือได้รับการยินยอมจากโกลด์เซนต์ไลบร้าเสียก่อน
ในภาค 12 ปราสาทนั้น ชุดคล็อธไลบร้าได้ปรากฏขึ้นในปราสาทตาชั่งฟ้า ซึ่งเป็นที่เฮียวงะถูกกักขังไว้ในโลงน้ำแข็งโดยอควอเรียส คามิว ชิริวได้เลือกใช้ดาบแห่งชุดชุดคล็อธไลบร้าทำลายโลงน้ำแข็งและสามารถช่วยเฮียวงะออกจากโลงน้ำแข็งได้ในที่สุด
ชุดคล็อธไลบร้าปรากฏอีกครั้งในภาคโปเซดอน โดยใช้เป็นอาวุธเพื่อทำลายเสาค้ำมหาสมุทรทั้ง 7 ต้น หลังจากนั้น ได้เข้าสวมร่างของชิริวในการรับมือกับโปเซดอน อย่างไรก็ตาม อาวุธทั้ง 6 ชนิดของชุดคล็อธไลบร้าก็ไม่สามารถทำลายเสาเมนเบรดวินเนอร์ได้
สำหรับภาคฮาเดสนั้น โปเซดอนได้ส่งชุดโกลคล็อธ 5 ชุดไปยังอาริเชี่ยนเพื่อช่วยเหลือพวกเซย่า โดยชุดคล็อธไลบร้านั้นได้เข้าสวมร่างของชิริวอีกครั้ง อย่างไรก็ตาม ชุดคล็อธได้ถูกทำลายลงอย่างง่ายดายโดยฝีมือของเทพมรณะ ทานาโทส
แหล่งข้อมูลอื่น
Lista de personagens de Saint Seiya
ไทยลีก 4 ฤดูกาล 2561 – โซนภาคตะวันตก
ไทยลีก 4 ฤดูกาล 2561 โซนภาคตะวันตก เป็นส่วนหนึ่งของการแข่งขันไทยลีก 4 ฤดูกาล 2561 ซึ่งเป็นการแข่งขันในระดับที่ 4 ในระบบลีกของฟุตบอลไทย และเป็นการแข่งขันฤดูกาลที่ 10 นับตั้งแต่ก่อตั้งลีกภูมิภาคในปี พ.ศ. 2552
สโมสรที่เข้าร่วมแข่งขัน
ฤดูกาล 2561 มี 9 สโมสรเข้าแข่งขันในโซนภาคตะวันตก ได้แก่ หมายเหตุ:
ผู้ทำประตูสูงสุด
สถิตินับถึงวันที่ 25 สิงหาคม พ.ศ. 2561 ซึ่งเป็นวันสุดท้ายของการแข่งขันในโซนภาคตะวันตก
การทำแฮตทริก
ในการแข่งขันไทยลีก 4 โซนภาคตะวันตกมีการทำแฮตทริกเกิดขึ้น 7 ครั้งโดยผู้เล่น 5 คน ได้แก่
ลูคัส โพด็อลสกี
ในฤดูกาล 2014–15 โพด็อลสกีไม่ได้มีโอกาสในการลงเล่นเท่าที่ควร แม้ในบางนัดก็ไม่มีแม้กระทั่งชื่อเป็นตัวสำรอง ทำให้ต้นปี ค.ศ. 2015 เจ้าตัวขอย้ายไปเล่นให้กับอินเตอร์มิลาน ในเซเรียอา ของประเทศอิตาลี ในแบบยืมตัวจนกระทั่งจบฤดูกาล และต่อมาก็ได้ย้ายไปเล่นต่อให้กับกาลาตาซาราย ในซือเปร์ลีกของประเทศตุรกี
ในกลางปี ค.ศ. 2016 หลังจบฟุตบอลชิงแชมป์แห่งชาติยุโรปไม่นาน โพด็อลสกีได้ประกาศเลิกเล่นทีมชาติ โดยนัดสุดท้ายที่ได้ลงเล่น คือ การเปลี่ยนตัวลงไปในนัดที่เยอรมนีเอาชนะสโลวาเกีย 3–0 ในรอบสองฟุตบอลชิงแชมป์แห่งชาติยุโรป 2016 ที่ฝรั่งเศส และได้ลงเล่นเป็นนัดสุดท้ายจริง ๆ ด้วยวัย 31 ปี ในวันที่ 22 มีนาคม ค.ศ. 2017 ที่สนามซิกนัลอิดูนาพาร์ค เมืองดอร์ทมุนท์ ในรายการอุ่นเครื่องพบกับทีมชาติอังกฤษ โดยโพด็อลสกีเป็นกัปตันทีม และสามารถยิงประตูได้ในนาทีที่ 69 ด้วยการยิงในระยะไกลอย่างสวยงาม ทำให้เยอรมนีชนะไป 1–0 รวมระยะเวลาที่ลงเล่นให้ทีมชาติเยอรมนี 13 ปี ทั้งสิ้น 130 นัด ยิงได้ 49 ประตู
เส้นเมริเดียนที่ 129 องศาตะวันออก
เส้นเมริเดียน 129 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย ออสเตรเลีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 129 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 51 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าทางใต้สู่ขั้วโลกใต้ โดยเส้นเมริเดียนที่ 129 องศาตะวันออกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลลัปเตฟ ! scope="row" | 🇷🇺 ! scope="row" | ! scope="row" | 🇰🇵 ! scope="row" style="background:#b0e0e6;" | ทะเลญี่ปุ่น ! scope="row" | 🇰🇷 ! scope="row" style="background:#b0e0e6;" | ทะเลจีนตะวันออก ! scope="row" | 🇯🇵 ! scope="row" style="background:#b0e0e6;" | ทะเลจีนตะวันออก ! scope="row" | 🇯🇵 ! scope="row" style="background:#b0e0e6;" | ทะเลจีนตะวันออก ! scope="row" | 🇯🇵 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | ทะเลฮัลมาเฮรา ! scope="row" style="background:#b0e0e6;" | ทะเลเจรัม ! scope="row" | 🇮🇩 ! scope="row" style="background:#b0e0e6;" | ทะเลบันดา ! scope="row" | 🇮🇩 ! scope="row" style="background:#b0e0e6;" | ทะเลติมอร์ ! scope="row" | 🇦🇺 ! scope="row" style="background:#b0e0e6;" | มหาสมุทรอินเดีย ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
เมซีเย 3
เมซีเย 3 (Messier 3) หรือที่รู้จักกันดีในชื่อ เอ็ม3 หรือ เอ็นจีซี 5272 เป็นกระจุกดาวทรงกลมที่ตั้งอยู่ในกลุ่มดาวสุนัขล่าเนื้อทางซีกฟ้าเหนือ ห่างจากโลกประมาณ 33,920 ปีแสง
ชาร์ล เมซีเย ค้นพบเมซีเย 3 ในวันที่ 3 พฤษภาคม ค.ศ. 1764 เดิมเขาเข้าใจว่าเป็นเนบิวลา ต่อมาวิลเลียม เฮอร์เชล ได้สรุปว่าเป็นกระจุกดาวเมื่อประมาณ ค.ศ. 1784 โซลอน เออร์วิง เบลีย์ ค้นพบดาวแปรแสงหลายดวงตั้งแต่ ค.ศ. 1913 เป็นต้นมา ตั้งแต่นั้นมาเมซีเย 3 ได้กลายเป็นหนึ่งในกระจุกดาวทรงกลมที่ได้รับการศึกษาค้นคว้ามากที่สุด
ซูเปอร์โบวล์ครั้งที่ 47
ซูเปอร์โบวล์ครั้งที่ 47 (Super Bowl XLIII) เป็นการแข่งขันกีฬาอเมริกันฟุตบอลครั้งที่ 47 ของ ซูเปอร์โบวล์ และยุคสมัยใหม่ครั้งที่ 43 NFL ในเกมการชิงแชมป์ โดยมีมีกำหนดที่จะเล่นในปี ค.ศ. 2013 ที่สนาม เมอร์เชดส์-เบนซ์ ซุปเปอร์โดม ในเมือง นิวออร์ลี,รัฐหลุยเซีย สหรัฐอเมริกา โดยเกมนี้จะจัดในวันที่ 3 กุมภาพันธ์ พ.ศ. 2556
โดยเกมจะดำเนินการถ่ายถอดสด โดยสถานีโทรทัศน์ CBS และจะถ่ายถอดสดไปในประเทศแคนาดาโดย สถานีโทรทัศน์ CTV โดย CTV มีแผนการเกี่ยวกับการเรียกเก็บสถิติสูงสุดของสหรัฐอเมริกาใน 4,000,000 ดอลลาร์สหรัฐ สำหรับแต่ละโฆษณาอันดับที่ 32
Super Show Tour Concert Album
Super Show - Super Junior The 1st Asia Tour Concert Album เป็นอัลบั้มบันทึกการแสดงสดชุดแรกของซูเปอร์จูเนียร์ ออกขายเมื่อวันที่ 19 พฤษภาคม ค.ศ. 2008
อาบูดาบียูไนเต็ดกรุป
อาบูดาบี ยูไนเต็ด กรุ๊ป (الاتحاد للتنمية والاستثمار) เป็นบริษัทเอกชนในสหรัฐอาหรับเอมิเรตส์ เจ้าของคือชีค มานซูร์ บิน ซาเยด อัล นาห์ยาน สมาชิกราชวงศ์อาบูดาบีและรัฐมนตรีกิจการประธานาธิบดีของสหรัฐอาหรับเอมิเรตส์ การรั่วไหลของเอกสารภายในแสดงให้เห็นว่ารัฐบาลอาบูดาบีเป็นผู้จัดการบัญชีที่เป็นของอาบูดาบี ยูไนเต็ด กรุ๊ป อาบูดาบี ยูไนเต็ด กรุ๊ป ยืนยันว่าพวกเขาแยกออกจากรัฐบาลอาบูดาบี
กลุ่มนี้ถือหุ้นใหญ่ 81% ของซิตีฟุตบอลกรุป ซึ่งเป็นองค์กรระดับโลกที่ควบคุมสโมสรฟุตบอลแมนเชสเตอร์ซิตี สโมสรฟุตบอลมุมไบซิตี สโมสรฟุตบอลเมลเบิร์นซิตี และสโมสรฟุตบอลนิวยอร์กซิตี รวมถึงสโมสรอื่น ๆ อีกหลายแห่ง อย่างไรก็ตาม พวกเขายังมีผลประโยชน์นอกวงการกีฬาด้วยทรัพย์สินจำนวนมหาศาลในสหรัฐอาหรับเอมิเรตส์และแมนเชสเตอร์
ซีเครตไทม์ (มินิอัลบั้ม)
ซีเครตไทม์ (Secret Time) เป็นมินิอัลบั้มแรกของวง Secret มีเพลงไตเติ้ลคือ Magic โดยเพลง Magic ขึ้นชาร์ตสูงสุดอยู่ที่ 3 ใน Gaon Chart และยังถือว่าเป็นเพลงเปิดตัวแท้จริงของวง Secret เนื่องจากเมื่อสมัยเดบิวต์ด้วยเพลง I Want You Back ไม่สามารถตีตลาดได้
ประวัติ
'Secret' ประสบปัญหาในระหว่างการผลิตซีดี ส่งผลให้ต้องเลื่อนวางจำหน่ายมินิอัลบั้มจากวันที่ 1 เมษายนไปเป็นวันที่ 6 เมษายน 2553 เดิมที 'Secret' มีแผนการวางจำหน่ายผลงานอัลบั้มมินิอัลบั้มชุดใหม่ 'Secret Time' ในวันที่ 1 เมษายน ผ่านทั้งช่องทางออน-ออฟไลน์ อย่างไรก็ตามจากความผิดพลาดที่เกิดขึ้นในระหว่างกระบวนการผลิตแผ่นซีดี ส่งผลให้ต้นสังกัดตัดสินใจสั่งผลิตงานเพลงใหม่ทั้งหมดในล็อตแรกรวมกว่า 5,000 ชุด
เมื่อวันที่ 1 เมษายน 2553 'Secret' (ซงจีอึน จอนฮโยซอง ฮันซอนฮวา ซิงเกอร์) เปิดตัวมิวสิกวีดีโอและเพลง 'Magic' โดยการคัมแบ็คของพวกเธอในครั้งนี้ พวกเธอจะต้องร่วมศึกเดียวกับการคัมแบ็คของท็อปสตาร์อย่าง เรน (Rain) และ อีฮโยริ (Lee Hyori) ในเดือนเมษายนนี้ ในมิวสิกวีดีโอ Secret มาพร้อมกับภาพลักษณ์ที่เปลี่ยนไปโดยสิ้นเชิง ในเพลงเดบิวอย่าง 'I Want You Back' พวกเธอมาพร้อมกับภาพลักษณ์ในแบบน่ารักสดใส แต่การกลับมาในครั้งนี้พวกเธอกลายเป็นสาวเต็มตัวที่มาพร้อมกับโชว์อันทรงพลังและแข็งแกร่ง
ลัทธิมอนโร
ลัทธิมอนโร (Monroe Doctrine) คือแถลงการณ์ที่ตั้งชื่อตามอดีตประธานาธิบดีสหรัฐอเมริกา เจมส์ มอนโร ที่ได้แถลงการณ์ไว้เมื่อวันที่ 2 ธันวาคม ค.ศ. 1823 โดยกล่าวถึงจุดมุ่งหมายที่จะนำพาประเทศให้อยู่ในความ สงบ และ โดดเดี่ยว และไม่ต้องการให้ชาติยุโรปเข้ามาแทรกแซงทางด้านการเมือง หรือแสวงหาดินแดนในทวีปอเมริกา ซึ่ง อังกฤษ ฝรั่งเศส ปรัสเซีย รัสเซีย และ จักรวรรดิออสเตรีย-ฮังการี ให้ความช่วยเหลือทางการทหารแก่สเปน ในการปราบกบฏอาณานิคมทั้งในอเมริกาเหนือและอเมริกาใต้ อันเป็นความพยายามของชาติต่าง ๆ ในการแสวงหาโอกาสครองครองดินแดนในแถบนี้
แถลงการณ์ฉบับนี้เป็นนโยบายต่างประเทศของสหรัฐ มีหลักการณ์สำคัญดังนี้
เอริก โอเกรดี
เอริก โอเกรดี (Eric O'Grady) เป็นตัวละครซุเปอร์ฮีโรของมาร์เวลคอมิกส์ เป็นตัวละครที่สามที่ใช้ชื่อแอนต์-แมน เขาปรากฎตัวครั้งแรกในสงครามกลางเมือง Choosing Sides ฉบับที่ 1 (ธันวาคม 2006) และสร้างสรรค์โดย Robert Kirkman และPhil Hester
ฮวารัง อัศวินพิทักษ์ชิลลา
ฮวารัง อัศวินพิทักษ์ชิลลา เป็นละครโทรทัศน์ 20 ตอนจบ นำแสดงโดย พัก ซอ-จุน, โค อา-รา, พัค ฮยอง-ชิก, ชเว มิน-โฮ ออกอากาศในประเทศเกาหลีใต้ ทางช่อง KBS2 ทุกวันจันทร์ - อังคาร เวลา 22.00 น. เริ่มออกอากาศช่วงวันที่ 19 ธันวาคม 2016 - 21 กุมภาพันธ์ 2017  ในส่วนการออกอากาศในประเทศไทยนั้น ช่อง 3 แฟมิลี่ เป็นผู้ได้ลิขสิทธิ์แพร่ภาพไป โดยออกอากาศทุกวันจันทร์ - ศุกร์ เวลา 19:00 น. - 20:00 น.
เนื้อเรื่องย่อ
ในรัชสมัยพระเจ้าจินฮึง ชิลลาเป็นแคว้นที่เล็กและอ่อนแอที่สุดใน 3 แคว้น อำนาจการปกครองทั้งหมดล้วนอยู่ในมือของ พระพันปีจีโซ ซึ่งเป็นผู้สำเร็จราชการแทน พระเจ้าจินฮึง หรือซัมเมกจงต้องใช้ชีวิตอย่างหลบซ่อน ไม่มีใครรู้จักตัวตนที่แท้จริง และหากใครได้เห็นใบหน้าของพระองค์จะต้องถูกฆ่าทันที
มูมยอง ได้เดินทางมาเมืองหลวงพร้อมกับ มัคมูน เพื่อนของเขา เพื่อตามหาครอบครัวที่พลัดพรากกันของเพื่อน โดยมีเบาะแสเดียวคือสร้อยคอ แต่แล้วกลับเกิดเหตุการณ์ไม่คาดคิด เมื่อมัคมูนถูกตามฆ่า เพียงเพราะเห็นใบหน้าของพระเจ้าจินฮึง มูมยองไม่สามารถช่วยชีวิตเพื่อนไว้ได้ เขาโกรธและตัดสินใจแก้แค้นคนที่ฆ่าเพื่อนสนิทเขา
ในขณะเดียวกัน หมออันจี ได้ยินข่าวลือเกี่ยวกับลูกชายเขา แต่ก็สายเกินไปเมื่อพบว่ามัคมุนเสียชีวิตแล้ว หมออันจีได้ขอให้มูมยองแกล้งเป็นลูกของเขา โดยใช้ชื่อว่า “ซอนอู” และเสนอให้ไปอาศัยอยู่ที่บ้าน ซึ่งที่นั่นมี อาโร(โกอารา)ลูกสาวของหมออันจีอาศัยอยู่ด้วย แม้อาโรจะสงสัยในตัวมูมยองว่าใช่พี่ชายแท้ๆของนางหรือไม่ แต่นางก็รู้สึกดีใจที่พี่ชายกลับมา ฝ่ายทางด้านพระพันปีจีโซ ได้วางแผนก่อตั้ง “ฮวารัง” เพื่อเป็นสถานที่ศึกษาเล่าเรียนของลูกหลานตระกูลชั้นสูง รวมถึงมีวัตถุประสงค์เพื่อควบคุมเหล่าขุนนางให้อยู่ภายใต้อำนาจอีกด้วย
เหล่าขุนนางและครอบครัวชั้นสูงของชิลลาได้ส่งบุตรชายเข้าร่วมฮวารัง ไม่ว่าจะเป็น ซูโฮ(ชเวมินโฮ)หนุ่มหล่อเลือดร้อน ชอบใช้กำลัง บันรยู ชายหนุ่มเลือดเย็นที่เต็มไปด้วยควาททะเยอทยานกระหายอำนาจ ฮันซอง หนุ่มน้อยวัยใสที่สร้างความกระชุ่มกระชวยใจให้แก่สาวๆได้เป็นอย่างดี และ ยอวูล หนุ่มหน้าสวยราวกับผู้หญิงแต่เต็มไปด้วยความลึกลับ รวมถึงมูมยองก็ได้ปลอมตัวเป็นลูกชายหมออันจีเข้าร่วมฮวารังเพื่อหาหนทางแก้แค้น แต่ใครจะคาดคิดว่าพระเจ้าจินฮึงจะตัดสินใจแสดงตัวต่อโลกภายนอกโดยการปลอมตัวเข้าร่วมฮวารังและใช้ชื่อปลอมว่า “จี-ดวี” ด้วย
สมาชิกของฮวารังเริ่มฝึกฝนทั้งในเรื่องศาสตร์และศิลป์ แต่ด้วยความที่บางคนนิสัยไม่ลงรอยกัน ทำให้เกิดความขัดแย้ง กลายเป็นการทะเลาะเบาะแว้งกันอยู่บ่อยครั้ง ทางด้านอาโร บังเอิญได้ยินบทสนทนาระหว่างพระพันปีจีโซกับจี-ดวี ทำให้รู้ว่าแท้จริงแล้วจี-ดวีคือพระเจ้าจินฮึง เมื่อพระพันปีจีโซรู้เรื่องเข้าจึงสั่งคนตามฆ่านาง แต่ก็ได้พระเจ้าจินฮึงช่วยเหลือและรอดมาได้ พระเจ้าจินฮึงตกหลุมรักอาโร ทางด้านมูมยองก็สนใจในตัวนางเช่นกัน จึงเกิดเป็นความขัดแย้งระหว่างทั้งคู่ขึ้น แม้การเริ่มต้นในฮวารังจะเต็มไปด้วยความขัดแย้ง แต่ความผูกพันและการร่วมฝ่าฟันในภารกิจต่างๆที่ทางฮวารังมอบหมายให้ปฏิบัติทำให้เหล่าดอกไม้งามแห่งฮวารังได้เติบโตขึ้นด้วยความรักและความตั้งใจ
พรรครวมไทย
อาจหมายถึง
ฟุตบอลทีมชาติไทยในฟุตบอลโลก
ฟุตบอลโลก 1974
ในรอบคัดเลือก ฟุตบอลโลก 1974 ที่แข่งขันที่เยอรมนีตะวันตก ทางฟีฟ่ากำหนดให้ ทีมจากเอเอฟซีและโอเอฟซี เข้าร่วมแข่งขันในฟุตบอลโลกได้ 1 ประเทศ โดยในฟุตบอลโลกคราวนั้น มีประเทศร่วมแข่งขันทั้งหมด 18 ประเทศ ก่อนเริ่มการแข่งขัน อินเดีย ศรีลังกา และฟิลิปปินส์ ได้ถอนตัวไป ทำให้เหลืออยู่ 15 ประเทศ โดยการแข่งขันแบ่งออกเป็น 2 สาย ตามภูมิศาสตร์และสภาพทางการเมืองขณะนั้น ทีมชาติไทยถูกจัดให้อยู่ใน สาย A-2 ซึ่งประกอบไปด้วย อิสราเอล เกาหลีใต้ มาเลเซีย และ ไทย โดยเอาอันดับ 1 และ 2 ของแต่ละกลุ่มเข้าไปเล่นรอบคัดเลือกต่อไป ซึ่งในการแข่งขันครั้งนี้ ไทย แพ้ 3 นัดติดต่อกัน อยู่ในอันดับสุดท้ายทำให้ไม่ผ่านรอบคัดเลือกรอบแรก
ฟุตบอลโลก 1978
ในรอบคัดเลือก ฟุตบอลโลก 1978 ที่แข่งขันที่อาร์เจนตินา ทางฟีฟ่ากำหนดให้ ทีมจากเอเอฟซีและโอเอฟซี เข้าร่วมแข่งขันในฟุตบอลโลกได้ 1 ประเทศ โดยในฟุตบอลโลกคราวนั้น มีประเทศร่วมแข่งขันทั้งหมด 22 ประเทศ ในการแข่งขันนี้แบ่งออกเป็น 5 กลุ่ม โดยทีมชาติไทยอยู่กลุ่มที่ 1 ซึ่งประกอบไปด้วย ฮ่องกง สิงคโปร์ มาเลเซีย อินโดนีเซีย และ ไทย จัดการแข่งขันที่ประเทศสิงค์โปร์ โดยเอาอันดับ 1 แต่ละกลุ่มเข้าไปเล่นรอบคัดเลือกต่อไป ในการแข่งขันครั้งนี้ ไทย ชนะ 1 ครั้ง และ แพ้ 3 ครั้ง จบในอันดับสุดท้าย ทำให้ไม่ผ่านรอบคัดเลือกรอบแรก และเป็นการชนะครั้งแรกของทีมชาติไทยในการแข่งขันรอบคัดเลือกฟุตบอลโลกโดยพบอินโดนีเซียด้วยจำนวนประตู 3-2
ฟุตบอลโลก 1982
ในรอบคัดเลือก ฟุตบอลโลก 1982 ที่แข่งขันที่สเปน ทางฟีฟ่ากำหนดให้ ทีมจากเอเอฟซีและโอเอฟซี เข้าร่วมแข่งขันในฟุตบอลโลกได้ 2 ประเทศ เนื่องจากทีมที่ร่วมเล่นทั่วโลกเพิ่มจาก 16 เป็น 24 ประเทศ โดยในรอบคัดเลือกโซนเอเชียและโอเชียเนียคราวมีประเทศร่วมแข่งขันทั้งหมด 21 ประเทศ ซึ่งก่อนเริ่มการแข่งขัน อิหร่านได้ถอนตัว ทำให้เหลืออยู่ 20 ประเทศ ในการแข่งขันนี้แบ่งออกเป็น 5 สาย โดยเอาอันดับ 1 แต่ละกลุ่มเข้าไปเล่นรอบคัดเลือกต่อไป ทีมชาติไทยอยู่ในกลุ่มที่ 3 ซึ่งประกอบไปด้วย คูเวต(เจ้าภาพ) เกาหลีใต้ มาเลเซีย และ ไทย ในการแข่งขันครั้งนี้ ไทย เสมอ 1 ครั้ง และ แพ้ 2 ครั้ง จบการแข่งขันในอันดับสุดท้ายของกลุ่มทำให้ไม่ผ่านรอบคัดเลือก
ฟุตบอลโลก 1986
ในรอบคัดเลือก ฟุตบอลโลก 1986 ที่แข่งขันที่เม็กซิโก ทางฟีฟ่ากำหนดให้ ทีมจากเอเอฟซีเข้าร่วมแข่งขันในฟุตบอลโลกได้ 2 ประเทศ โดยในฟุตบอลโลกคราวนั้นได้แยกรอบคัดเลือกทีมจากโอเชียเนียออก ซึ่งในโซนเอเชียมีประเทศร่วมแข่งขันทั้งหมด 27 ประเทศ ในการแข่งขันนี้แบ่งออกเป็น 2 กลุ่มใหญ่ และแบ่งย่อยออกไป โดยทีมชาติไทยอยู่ในกลุ่ม3B ซึ่งประกอบไปด้วย อินโดนีเซีย อินเดีย ไทย และ บังกลาเทศ โดยเอาอันดับ 1 แต่ละกลุ่มเข้าไปเล่นรอบคัดเลือกต่อไป ซึ่งในครั้งนี้ไทยชนะ 1 เสมอ 2 และแพ้ 3 ครั้ง จบการแข่งขันในอันดับ 3 ทำให้ไม่ผ่านรอบคัดเลือกรอบแรก ถือเป็นการชนะครั้งที่ 2 ของทีมชาติไทยในการแข่งขันรอบคัดเลือกฟุตบอลโลกโดยชนะบังกลาเทศ ด้วยจำนวนประตู 3-0 (เหย้า)
ฟุตบอลโลก 1990
ในรอบคัดเลือก ฟุตบอลโลก 1990 ที่แข่งขันที่อิตาลี ทางฟีฟ่ากำหนดให้ ทีมจากเอเอฟซีเข้าร่วมแข่งขันในฟุตบอลโลกได้ 2 ประเทศ มีประเทศร่วมแข่งขันทั้งหมด 26 ประเทศ ในการแข่งขันนี้แบ่งออกเป็น 6 สาย โดยทีมชาติไทยอยู่สาย E ซึ่งประกอบไปด้วย จีน อิหร่าน บังกลาเทศ และ ไทย โดยเอาอันดับ 1 แต่ละกลุ่มเข้าไปเล่นรอบคัดเลือกต่อไป ซึ่งในครั้งนี้ไทยชนะ 1 และแพ้ 5 ครั้ง อยู่ในอันดับสุดท้าย ทำให้ไม่ผ่านรอบคัดเลือกรอบแรก
ฟุตบอลโลก 1998
ในรอบคัดเลือก ฟุตบอลโลก 1998 ที่แข่งขันที่ฝรั่งเศส ทางฟีฟ่ากำหนดให้ ทีมจากเอเอฟซีเข้าร่วมแข่งขันในฟุตบอลโลกได้ 3.5 ประเทศ (ทีมที่สี่จะแข่งเพลย์ออฟกับทีมจากโอเอฟซี) การเพิ่มจำนวนนี้เนื่องจากทีมที่ร่วมเล่นทั่วโลกเพิ่มจาก 24 เป็น 32 ประเทศ มีประเทศร่วมแข่งขันทั้งหมด 36 ประเทศ ในการแข่งขันนี้แบ่งออกเป็น 10 สาย โดยทีมชาติไทยอยู่สาย 6 ซึ่งประกอบไปด้วย เกาหลีใต้ ไทย และ ฮ่องกง ซึ่งในครั้งนี้ไทยชนะ 1 เสมอ 1 และแพ้ 2 ครั้ง  ทำให้ไม่ผ่านรอบคัดเลือกรอบแรก
ฟุตบอลโลก 2002
ในรอบคัดเลือก ฟุตบอลโลก 2002 ที่แข่งขันที่ เกาหลีใต้และญี่ปุ่น ทางฟีฟ่ากำหนดให้ ทีมจากเอเอฟซีเข้าร่วมแข่งขันในฟุตบอลโลกได้ 4.5 ประเทศ (ทีมที่ห้าจะแข่งเพลย์ออฟกับทีมจากยูฟ่า) แต่เนื่องจากเกาหลีใต้และญี่ปุ่นเป็นเจ้าภาพจึงผ่านเข้าเล่นไปทำให้เหลือทีมที่ร่วมเล่นได้ 2.5 ทีม มีประเทศร่วมแข่งขันทั้งหมด 40 ประเทศ ในการแข่งขันนี้แบ่งออกเป็น 10 สาย โดยทีมชาติไทยอยู่สาย 5 ซึ่งประกอบไปด้วยไทย เลบานอน ศรีลังกา และ ปากีสถาน ซึ่งในครั้งนี้ไทยชนะ 5 เสมอ 1 ครั้ง ทำให้ผ่านเข้าสู่รอบคัดเลือกรอบที่สอง
ในรอบคัดเลือกรอบที่ 2 แบ่งออกเป็น 2 สาย สายละ 5 ประเทศ ไทยได้อยู่สาย A ซึ่งประกอบไปด้วย ซาอุดีอาระเบีย อิหร่าน บาห์เรน อิรัก และ ไทย ซึ่งในครั้งนี้ไทยเสมอ 4 และแพ้ 4 ครั้ง ทำให้ไทยไม่ผ่านรอบคัดเลือก
ฟุตบอลโลก 2006
ในรอบคัดเลือก ฟุตบอลโลก 2006 ที่แข่งขันที่ เยอรมนี ทางฟีฟ่ากำหนดให้ ทีมจากเอเอฟซีเข้าร่วมแข่งขันในฟุตบอลโลกได้ 4.5 ประเทศ (ทีมที่ห้าจะแข่งเพลย์ออฟกับทีมจากคอนแคแคฟ) มีประเทศร่วมแข่งขันทั้งหมด 39 ประเทศ ในการแข่งขันนี้แบ่งออกเป็น 3 รอบ โดย 6 ประเทศที่อันดับฟีฟ่าอยู่ในระดับล่างได้มาแข่งในรอบแรก โดยทีมไทยได้ไปรอแข่งขันในรอบที่สอง ซึ่งแบ่งออกเป็น 8 กลุ่มๆละ 4 ทีม โดยเอาอันดับ 1 แต่ละกลุ่มเข้าไปเล่นรอบคัดเลือกต่อไป  ทีมชาติไทยอยู่กลุ่มที่ 5 ซึ่งประกอบไปด้วย เกาหลีเหนือ สหรัฐอาหรับเอมิเรตส์ ไทย และ เยเมน ซึ่งในครั้งนี้ไทยชนะ 2 เสมอ 1 แพ้ 3 ครั้งอยู่ในอันดับที่ 3 ไม่ผ่านรอบคัดเลือกรอบสอง (หมายเหตุ ชัยชนะ 2 ครั้ง ประกอบด้วย ชนะ สหรัฐอาหรับเอมิเรตส์ 3-0 (เหย้า) และ ชนะ เยเมน 3-0 (เยือน))
ฟุตบอลโลก 2010
ในรอบคัดเลือก ฟุตบอลโลก 2010 ที่แข่งขันที่ แอฟริกาใต้ ทางฟีฟ่ากำหนดให้ ทีมจากเอเอฟซีเข้าร่วมแข่งขันในฟุตบอลโลกได้ 4.5 ประเทศ (ทีมที่ห้าจะแข่งเพลย์ออฟกับทีมจากโอเอฟซี) มีประเทศร่วมแข่งขันทั้งหมด 43 ประเทศ โดยทีมมือวางอันดับ 6-43 ได้มาแข่งในรอบแรก ไทย ซึ่งเป็นมือวางอันดับ 19 จึงพบกับ มาเก๊า มือวางอันดับ 34 ผลคือ ไทยชนะมาเก๊าด้วยผลประตูรวม 13-2
แต่เนื่องจากเมื่อเทียบอันดับมือวางของทีมที่เข้ารอบมาด้วยกันแล้ว ไทยเป็นทีมมือวางในอันดับ 15 ทำให้ต้องแข่งรอบคัดเลือกรอบที่ 2 พบกับ เยเมน ผลคือ ไทยชนะเยเมนด้วยผลประตูรวม 2-1
ในรอบคัดเลือก รอบที่ 3 แบ่งออกเป็น 5 กลุ่มๆละ 4 ประเทศ โดยเอาอันดับ 1 และ 2 ของแต่ละกลุ่มเข้าไปเล่นรอบคัดเลือกต่อไป ไทยได้อยู่ในสาย 2 ร่วมกับ ญี่ปุ่น,บาห์เรน และโอมาน ซึ่งในครั้งนี้ไทย เสมอ 1 แพ้ 5 ครั้ง อยู่ในอันดับสุดท้ายของกลุ่ม ไม่ผ่านรอบคัดเลือก รอบที่ 3
ฟุตบอลโลก 2014
ในรอบคัดเลือก ฟุตบอลโลก 2014 ที่แข่งขันที่ บราซิล ทางฟีฟ่ากำหนดให้ ทีมจากเอเอฟซีเข้าร่วมแข่งขันในฟุตบอลโลกได้ 4.5 ประเทศ (ทีมที่ห้าจะแข่งเพลย์ออฟกับทีมจากคอนเมบอล) มีประเทศร่วมแข่งขันทั้งหมด 43 ประเทศ โดยทีมมือวางอันดับ 28-43 ในรอบแรก ส่วนมือวางอันดับ 6-27 ได้บายและรอพบผู้ชนะจากรอบแรก ไทย ซึ่งเป็นมือวางอันดับ 18 จึงได้บายในรอบแรกและพบกับ ปาเลสไตน์ มือวางอันดับ 37 ในรอบที่ 2 ผลคือ ไทยชนะปาเลสไตน์ด้วยประตูรวม 3-2
ฟุตบอลโลก 2018
ในรอบคัดเลือก ฟุตบอลโลก 2018 ที่แข่งขันที่ รัสเซีย ทางฟีฟ่ากำหนดให้ทีมจากเอเอฟซีเข้าร่วมแข่งขันในฟุตบอลโลกได้ 4.5 ประเทศ (ทีมที่ห้าจะแข่งเพลย์ออฟกับทีมจากคอนคาแคฟ) มีประเทศร่วมแข่งขันทั้งหมด 43 ประเทศ โดยอันดับ 35-46 จะต้องแข่งในรอบแรกก่อน ส่วนอันดับ 1-34 จะไปรอพบผู้ชนะจากรอบแรกในรอบที่ 2 ไทยซึ่งเป็นมือวางอันดับ...
ในรอบคัดเลือก รอบที่ 2 แบ่งออกเป็น 8 กลุ่มๆละ 5 ประเทศ ยกเว้นกลุ่ม F ซึ่งไทยอยู่และกลุ่ม G ที่อินโดนีเซียและคูเวตถูกฟีฟ่าแบน ทำให้ 2 กลุ่มนี้เหลือ 4 ประเทศ และเหลืออยู่ในรอบที่ 2 เพียง 38 ประเทศ โดยกลุ่ม F ไทยอยู่ร่วมกับ อิรัก, เวียดนาม และ ไต้หวัน โดยผลงานของทีมชาติไทยในรอบนี้แข่งไป 6 นัด ชนะ 4 เสมอ 2 เป็นที่หนึ่งของกลุ่มผ่านเข้ารอบรอบคัดเลือก โซนเอเชีย – รอบที่ 3 ต่อไป
เอมี่ ไรอัน
เอมี่ ไรอัน (Amy Ryan) เกิดเมื่อวันที่ 30 พฤศจิกายน ค.ศ. 1969 เป็นนักแสดงชาวอเมริกัน เกิดในควีนส์ นครนิวยอร์ก เป็นที่รู้จักที่สุดจากการแสดงในภาพยนตร์ในการกำกับของเบน แอฟเฟล็ก เรื่อง Gone Baby Gone ที่ทำให้เธอได้รับการเสนอชื่อเข้าชิงรางวัลมากมายรวมถึงรางวัลออสการ์ในสาขานักแสดงสมทบหญิงยอดเยี่ยม
อ้างอิง
1969
คาร์ตไรเดอร์
เครซีเรสซิงคาร์ตไรเดอร์ (Crazyracing KartRider; 크레이지레이싱 카트라이더) เป็นเกมแข่งรถหลายผู้เล่นแบบออนไลน์ที่พัฒนาโดยเน็กซอน โดยเกมเป็นส่วนหนึ่งของแฟรนไชส์เครซีอาร์เคด เกมได้รับรายได้จากการขายไอเท็มเสมือนจริงภายในร้านค้าในเกม รวมถึงยานพาหนะประเภทต่าง ๆ และสีสเปรย์ คาร์ตไรเดอร์ มียานพาหนะแฟนตาซีที่สมมติขึ้นและโมเดลเกมที่สร้างจากรถในชีวิตจริง ซึ่งพัฒนาโดยความร่วมมือกับบริษัทต่าง ๆ เช่น BMW Korea
การเล่น
เกมนำเสนอโหมดเกมที่หลากหลาย ขึ้นอยู่กับการรวบรวมไอเท็มเป็นหลักหรือกำหนดให้ผู้เล่นดริฟต์เพื่อรับไอเท็มบูสต์
การตอบรับ
คาร์ตไรเดอร์เป็นเกมที่ได้รับแรงบันดาลใจจากซีรีส์มาริโอคาร์ต แม้ว่าในตอนแรกจะถูกวิพากษ์วิจารณ์ว่าเป็นการลอกเลียนแบบมาริโอคาร์ต แต่นินเท็นโดระบุว่าพวกเขาต้องการรักษาความสัมพันธ์ที่สร้างสรรค์กับเน็กซอน เช่นเดียวกับบริษัทพัฒนาเกมอื่น ๆ ในเกาหลี ที่กล่าวว่า "การทำร้ายซึ่งกันและกันผ่านการแข่งขันนั้นไม่เป็นประโยชน์ สำหรับนินเท็นโดก็เช่นกัน"
ภายในปี พ.ศ. 2550 ชาวเกาหลีใต้ประมาณ 25% เคยเล่นเกมอย่างน้อยหนึ่งครั้ง ข้อมูลเมื่อ พ.ศ. 2563 เกมดังกล่าวมีผู้ใช้ที่ลงทะเบียนแล้วกว่า 380 ล้านคนทั่วโลกบนแพลตฟอร์มพีซี ซึ่งมากกว่าครึ่งหนึ่งของประชากรเกาหลีและมากกว่า 45% ของประชากรไต้หวัน
คาร์ตไรเดอร์รัช+ เวอร์ชันโทรศัพท์มียอดดาวน์โหลดทะลุ 10 ล้านครั้งทั่วโลกหลังจากเปิดตัวเพียงสองสัปดาห์แรก  นอกจากนี้ยังติดอันดับกูเกิล เพลย์ของเกาหลีใต้อีกด้วย
ภายในปี พ.ศ. 2563 แฟรนไชส์ทำรายได้ตลอดชีพมากกว่า 700 ล้านดอลลาร์สหรัฐทั่วโลก ข้อมูลเมื่อ พ.ศ. 2564 เกมนี้ทำรายได้ทั่วโลกไปแล้วกว่า 1 พันล้านเหรียญสหรัฐ
คณะกรรมการโอลิมปิกแห่งชาติสาธารณรัฐคีร์กีซ
คณะกรรมการโอลิมปิกแห่งชาติสาธารณรัฐคีร์กีซ (Кыргызстан улуттук олимпиада комитети;, รหัสไอโอซี: KGZ) เป็นคณะกรรมการโอลิมปิกแห่งชาติที่เป็นตัวแทนของประเทศคีร์กีซสถานสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2534 มีสำนักงานใหญ่ตั้งอยู่ที่ประเทศคีร์กีซสถาน เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากคีร์กีซสถานเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี)
ศูนย์กีฬาในร่มโตเกียว
ศูนย์กีฬาในร่มโตเกียว ( โทเกียว ไทอิคูกัง) หรือ ศูนย์กีฬาในร่มมหานครโตเกียว ( โตเกียวเมโทรโพลิแทนยิมเนเซียม) เป็นศูนย์กีฬาในร่มตั้งที่เซ็นดางายะ เขตชิบูยะ โตเกียว ประเทศญี่ปุ่น สร้างขึ้นในปี พ.ศ. 2495 ใช้สำหรับการแข่งขันมวยปล้ำชิงแชมป์โลก และปรับปรุงในปี พ.ศ. 2533 นอกจากนี้ยังใช้เป็นสถานที่แข่งขันยิมนาสติกในโอลิมปิกฤดูร้อน 1964 และเป็นสถานที่จัดการแข่งขันเอเชียนพาราเกมส์เยาวชน 2009 และกีฬาเทเบิลเทนนิสในโอลิมปิกฤดูร้อน 2020
ชวด
ชวด เป็นชื่อปีแรกของรอบปีนักษัตร มีสัญลักษณ์เป็นหนู พุทธศักราชที่ตรงกับปีชวด เช่น พ.ศ. 2503 พ.ศ. 2515 พ.ศ. 2527 พ.ศ. 2539 พ.ศ. 2551 พ.ศ. 2563 พ.ศ. 2575 และ พ.ศ. 2587 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย
เจ้าหญิงลัลลา อับลา บินต์ ทาฮาร์
เจ้าหญิงลัลลา อับลา บินต์ ทาฮาร์ (Her Royal Higness Lalla Abla bint Tahar) ประสูติเมื่อวันที่ 5 กันยายน พ.ศ. 2452 เป็นธิดาของ มูลัย-มูฮัมเหม็ด อัล-ทาฮาร์ บินต์ ฮะซัน พระบิดาของพระองค์ เป็น 1 ใน พระราชโอรสใน สมเด็จพระเจ้าฮะซันที่ 1 แห่งโมร็อกโก
พระองค์ทรงเข้าพระราชพิธีอภิเษกสมรสกับ สมเด็จพระราชาธิบดีโมฮัมเหม็ดที่ 5 แห่งโมร็อกโก เมื่อปี 2472 ได้รับการสถาปนาที่ เจ้าหญิงพระวรราชชายา มีพระราชบุตรดังนี้
พระพี่นางพระองค์หนึ่งของพระองค์ ทรงเสกสมรสกับ โมฮัมเหม็ด เบน อาราฟา บุคคลที่อ้างตนเองว่ามีสิทธิ์ในราชบัลลังก์โมร็อกโก โดยได้รับการสนับสนุนจากรัฐบาลฝรั่งเศส ในปี 2496-2498
เจ้าหญิงลัลลา อับลา บินต์ ทาฮาร์ สิ้นพระชนม์ลงเมื่อวันที่ 1 มีนาคม พ.ศ. 2535 สิริพระชันษา 82 ปี
บอลลูนไฟ
บอลลูนไฟเป็นอาวุธชิ้นแรกที่มีพิสัยข้ามทวีป โดยมีจุดมุ่งหมายเพื่อสร้างความกลัวและความตื่นตระหนกให้ประชาชนในสหรัฐอเมริกา ถึงแม้ว่าบอลลูนไฟจะมีประสิทธิภาพการทำลายล้างต่ำก็ตาม
ภาพรวม
ญี่ปุ่นปล่อยบอลลูนไฟครั้งแรกเมื่อวันที่ 3 พฤศจิกายน ค.ศ. 1944 โดยบอลลูนเหล่านี้ถูกพบในรัฐอะแลสกา รัฐแอลเบอร์ตา รัฐแอริโซนา รัฐบริติชโคลัมเบีย รัฐแคลิฟอร์เนีย รัฐโคโลราโด รัฐฮาวาย รัฐไอดาโฮ รัฐไอโอวา รัฐแคนซัส ประเทศเม็กซิโก รัฐมิชิแกน รัฐมอนแทนา รัฐเนแบรสกา รัฐเนวาดา รัฐนอร์ทดาโคตา รัฐออริกอน รัฐเซาท์ดาโคตา รัฐเท็กซัส รัฐยูทาห์ รัฐวอชิงตัน รัฐไวโอมิง และ ดินแดนยูคอน
บอลลูนไฟมากกว่า 9,000 ลูกถูกปล่อยออกไปในช่วงสงครามโลกครั้งที่สอง ชาวญี่ปุ่นคาดการณ์ว่าบอลลูนประมาณ 10% (ประมาณ 900 ลูก) จะลอยไปถึงทวีปอเมริกา จนถึงปัจจุบัน นักวิจัยก็เชื่อว่าคำคาดการณ์นี้เป็นจริง ตั้งแต่สมัยสงครามโลกครั้งที่สองเป็นต้นมา มีการพบเห็นบอลลูนที่อเมริกาเหนือแค่ประมาณ 300 ลูกเท่านั้น โดยคาดว่ามีบอลลูนจำนวนมากตกอยู่ตามพื้นที่รกร้างทั่วอเมริกาเหนือ บอลลูนไฟลูกสุดท้ายถูกปล่อยเมื่อเดือนเมษายน ค.ศ.1945 ก่อนที่ญี่ปุ่นจะยอมจำนนในไม่กี่เดือนถัดมา
ซีเจ อีแอนด์เอ็ม
ซีเจ อีแอนด์เอ็ม (CJ E&M, ย่อมาจาก CJ Entertainment & Media; 씨제이이앤엠) เป็นบริษัทบันเทิงและสื่อมวลชนของประเทศเกาหลีใต้ ก่อตั้งโดยกลุ่มซีเจในปี 2011 ก่อนที่ในเดือนกรกฎาคม 2018 ซีเจ อีแอนด์เอ็ม จะกลายเป็นแผนกย่อยของซีเจ อีเอ็นเอ็ม
ประวัติ
ซีเจ อีแอนด์เอ็ม ก่อตั้งขึ้นในชื่อ โอ มีเดีย โฮลดิงส์ ในปี 2010
ในปี 2011 บริษัทเปลี่ยนชื่อเป็น ซีเจ อีแอนด์เอ็ม (ชื่อย่อของ CJ Entertainment & Media) ภายหลังการควบรวมกิจการกันของบริษัททั้ง 7 แห่งในกลุ่มซีเจ ประกอบด้วย ซีเจ มีเดีย, ออน-มีเดีย, เอ็มเน็ต, ซีเจ เอ็นเตอร์เทนเมนต์, ซีเจเกมส์, ซีเจ อินเทอร์เน็ต และแผนกสื่อของ ซีเจ โอ ช็อปปิ้ง
ในปี 2016 ซีเจ อีแอนด์เอ็ม จัดตั้งสำนักงานใหญ่นอกประเทศแห่งแรกขึ้นที่ฮ่องกง เพื่อประมูลและขยายแผนพัฒนาบริษัท และส่งออกผลงานไปสู่กลุ่มประเทศในทวีปเอเชีย
ปัจจุบัน
เนื้อหาสื่อ – ดำเนินงานบริษัทผลิตสื่อและรายการโทรทัศน์
ภาพยนตร์ – ดำเนินงานบริษัทผลิตภาพยนตร์ สำนักพิมพ์ภาพยนตร์ และผู้ผลิตภาพยนตร์ลงทุน
เพลง – ดำเนินงานจัดการศิลปิน, ค่ายเพลง, บริษัทผลิตเพลง, จัด Event, บริษัทจัดคอนเสิร์ต, สำนักพิมพ์เพลง และบริษัทลงทุนด้านความบันเทิง
การประชุม – ดำเนินงานบริษัทจัดคอนเสิร์ต จัดเทศกาล และจัดงานประกาศผลรางวัล
ศิลปะการแสดง – ดำเนินงานบริษัทผลิตละคร
แอนนิเมชั่น – ดำเนินงานบริษัทผลิตแอนิเมชัน สำนักพิมพ์แอนิเมชัน เนื้อหาการผลิตแอนิเมชั่น และการขายสินค้า
ธุรกิจออนไลน์ – พัฒนาและผลิตเนื้อหาทางการตลาดและบริหารการตลาดแบบครบวงจร
อดีต
* หมายถึง บริษัทที่ซีเจ อีเอ็นเอ็ม หรือบริษัทในเครือเป็นผู้ถือหุ้นส่วนน้อย
บริษัทที่ร่วมทุนกับประเทศไทย
กลุ่มซีเจยังได้ส่งบริษัทในเครือมาเปิดบริษัทเพื่อทำธุรกิจบันเทิงและสื่อร่วมกับบริษัทในประเทศไทย ดังนี้
ข้อวิจารณ์
ในเดือนเมษายน 2015 ซีเจ อีแอนด์เอ็ม ถูกกล่าวหาว่ามีการระดมพนักงานหนุ่มเพื่อเติมที่นั่งในการประชุมสามัญผู้ถือหุ้นประจำปี (AGM) เพื่อพยายามปิดปากผู้ถือหุ้นคนอื่น ๆ
ในเดือนตุลาคม ซีเจ อีแอนด์เอ็ม และซีเจ อีแอนด์เอ็ม อเมริกา ซึ่งเป็นบริษัทย่อยในสหรัฐ ถูกฟ้องร้องโดย ดีเอฟเอสบี คอลเล็กทีฟ ซึ่งเป็นหน่วยงานจำหน่ายเพลงในกรุงโซล ในข้อหาละเมิดลิขสิทธิ์ และละเมิดรัฐบัญญัติลิขสิทธิ์แห่งสหัสวรรษดิจิทัลในศาลแขวงแห่งสหรัฐอเมริกาประจำแขวงกลางแคลิฟอร์เนีย เป็นจำนวนเงิน 50 ล้านดอลลาร์สหรัฐ การตอบสนองต่อชุดสูท ซีเจ อีแอนด์เอ็ม กล่าวหาว่าดีเอ็ฟเอสบีรู้สึกไม่พอใจในการตัดสินใจขั้นสุดท้ายเกี่ยวกับการฟ้องร้องคดีที่คล้ายกันในกรุงโซลในปี 2011 การพิจารณาคดีครั้งแรกเกิดขึ้นเมื่อวันที่ 1 มีนาคม 2016 หลังจากที่ศาลปฏิเสธการเคลื่อนไหวของซีเจ อีแอนด์เอ็ม
เกิด อวอร์ด ครั้งที่ 1
เกิด อวอร์ด ครั้งที่ 1 เป็นรางวัลที่จัดขึ้นมอบให้แก่บุคคลในบันเทิง และบุคคลที่มีชื่อเสียงและได้รับความนิยมสูงสุด โดย วู้ดดี้ วุฒิธร มิลินทจินดา จัดขึ้นเป็นครั้งแรกในปี พ.ศ. 2555
รายชื่อบุคคลที่ผ่านเข้ารอบตัดสิน เกิด อวอร์ด ครั้งที่ 1 ประจำปี 2554
รายชื่อเรียงตามลำดับในเว็บไซต์รางวัลเกิด อวอร์ด ครั้งที่ 1 ผู้ได้รับรางวัลเน้นตัวหนา
ปูม้า (สกุล)
ปูม้า (Swimming crab) เป็นสกุลของปูสกุลหนึ่ง ในวงศ์ปูว่ายน้ำ (Portunidae) ใช้ชื่อสกุลว่า Portunus (/ปอร์-ทู-นัส/)
มีลักษณะกระดองแบนราบและกว้าง ขาคู่สุดท้ายแพเป็นใบพาย ใช้สำหรับว่ายน้ำ ซึ่งจะว่ายน้ำได้ดีและเร็วมาก ปกติจะหากินในเวลากลางคืน ส่วนเวลากลางวันจะฝังตัวอยู่ใต้ทราย ในระดับความลึกประมาณ 7-30 เมตร โดยโผล่มาเพียงตาและหนวดเพื่อสังเกตการณ์ จัดเป็นปูที่มีความสำคัญทางเศรษฐกิจ เนื่องจากใช้บริโภคเป็นอาหาร เข้าสู่วัยเจริญพันธุ์เมื่ออายุได้ 3 เดือน หลังจากตัวผู้ลอกคราบแล้ว สามารถออกไข่ได้ครั้งละ 120,000-2,300,000 ฟอง พบในน่านน้ำไทย 19 ชนิด
การจำแนก
. ดังนี้
ซอโรเพลตา
ซอโรเพลตา (Sauropelta) ค้นพบในปี ค.ศ. 1970 เป็นไดโนเสาร์ที่มีเกราะกำบังชนิดหนึ่ง ยาวประมาณ 5 เมตร อาศัยอยู่ในยุคครีเทเชียสตอนต้น กินพืชเป็นอาหาร รักสงบ ค้นพบฟอสซิลที่ทวีปอเมริกาเหนือ ลักษณะคล้ายกับเอ็ดมันโทเนีย
แกนเชิงแสง
แกนเชิงแสง (optical axis) เป็นเส้นจินตภาพในระบบทางทัศนศาสตร์ ที่กำหนด (โดยการประมาณอันดับแรก) ว่าแสงจะผ่านระบบเชิงแสงอย่างไร ถ้าหากลำแสงเข้าไปในระบบโดยผ่านแกนเชิงแสง ลำแสงนั้นจะอยู่บนแกนเชิงแสงไปตลอดจนออกจากระบบ
หากระบบเชิงแสงมีสมมาตรแบบหมุน เช่น เลนส์ถ่ายภาพ หรือ กล้องจุลทรรศน์ โดยทั่วไป แกนเชิงแสงจะเป็นศูนย์กลางของการหมุนของระบบเชิงแสง และถ้าระบบเชิงแสงประกอบด้วย เลนส์ ธรรมดาและ กระจกเงา แกนเชิงแสงจะผ่านจุดศูนย์กลางของความโค้งของแต่ละระนาบ เช่น จุดโฟกัส โดยทั่วไป แกนเชิงแสงจะตรงกับจุดศูนย์กลางเชิงกลของระบบ แต่มีข้อยกเว้น เช่น ในระบบเชิงแสงห่างแกน
หากมุมระหว่างลำแสงและแกนลำแสงมีขนาดเล็กมาก และลำแสงอยู่ใกล้กับแกนของระบบเชิงแสง ก็สามารถคำนวณได้โดยการประมาณแบบใกล้แกนในทัศนศาสตร์เชิงเรขาคณิต ซึ่งจะทำให้การคำนวณทางคณิตศาสตร์ง่ายขึ้น
ในใยแก้วนำแสง แกนเชิงแสงจะตรงกับ แกนเส้นใย (fiber core)
พรรคยุติธรรมประชาชน (มาเลเซีย)
พรรคยุติธรรมประชาชน (Parti Keadilan Rakyat; மக்கள் நிதிக்கட்சி) เป็นพรรคการเมืองที่เป็นกลางในมาเลเซีย ก่อตั้งเมื่อ พ.ศ. 2546 โดยการรวมตัวระหว่างพรรคยุติธรรมแห่งชาติกับพรรคประชาชนมาเลเซีย หัวหน้าพรรคคือ วัน อาซิซะห์ วัน อิสมาอิล ภรรยาของอันวาร์ อิบราฮิม และมีสมาชิกสภาในสังกัดถึง 31 คน ใน พ.ศ. 2551 นโยบายของพรรคเน้นความยุติธรรมในสังคมและต่อต้านการฉ้อราษฎร์บังหลวง ต้องการให้เลิกนโยบายเศรษฐกิจใหม่ เน้นการให้การศึกษาที่ไม่เกี่ยวข้องกับชนชาติ และแก้ไขความไม่เท่าเทียมกันทางเชื้อชาติ
ช่วงแรก
ใน พ.ศ. 2540 เศรษฐกิจของมาเลเซียได้รับผลกระทบจากวิกฤติเศรษฐกิจในเอเชีย รัฐมนตรีว่าการกระทรวงการคลัง อันวาร์ อิบราฮิมได้เปลี่ยนรูปแบบทางเศรษฐกิจและเพิ่มอำนาจคณะกรรมการต่อต้านการ้อราษฎร์บังหลวง นายกรัฐมนตรีในขณะนั้นคือ มหาธีร์ โมฮัมหมัดไม่เห็นด้วยและปลดเขาออก